Յորիս Մաթեյսեն

**Յորիս Մաթեյսեն** (, արտասանություն՝ ; ), հոլանդացի ֆուտբոլիստ, ով ավարտել է խաղային կարիերան, հանդես է եկել կենտրոնական պաշտպանի դիրքում: 2010 թվականի աշխարհի փոխչեմպիոն։

## Կարիերա
[thumb|left|160px|Մաթեյսենը [Ֆուտբոլի Եվրոպայի առաջնություն 2012|Եվրո-2012-ում Պորտուգալիայի դեմ խաղում]]
Թիլբուրխի «Վիլլեմ II» ակումբի սան է, որի կազմում նորամուտը նշել է 1999 թվականի փետրվարի 27-ին «Ուտրեխտի» հետ խաղում։  «Վիլեմ II»-ում վեց մրցաշրջան անցկացնելուց հետո տեղափոխվել Է Ալկմարի ԱԶ ակումբ, որտեղից արդեն հայտնվել է ազգային հավաքականում (2004 թվականի նոյեմբերի 17-ի առաջին խաղը Անդորրայի հավաքականի դեմ)։ 2006 թվականի ամռանից եղել է գերմանական «Համբուրգի» պաշտպանության հիմնական խաղացողը։ Եղել է Հոլանդիայի հավաքականի հիմնական պաշտպաններից մեկը ՀԱՀ-ում կայացած աշխարհի առաջնությունում, որտեղ հոլանդացիները հասել են եզրափակիչ, սակայն լրացուցիչ ժամանակում զիջել են Իսպանիայի հավաքականին: Մաթեյսենը մասնակցել է հավաքականի 7 խաղերից 6-ին (վնասվածքի պատճառով բաց է թողել քառորդ եզրափակիչը Բրազիլիայի հետ) և ստացել է 1 դեղին քարտ (եզրափակչի 117-րդ րոպեին)։ Մասնակցել է նաև 2006 թվականին Գերմանիայում կայացած աշխարհի առաջնությանը (մասնակցել է հավաքականի 4 խաղերից 3-ին) և 2008 թվականի Եվրոպայի առաջնությանը (4 խաղերից 3-ը): Հոլանդացիների համար ձախողված Եվրոպայի 2012 թվականի առաջնությունում մասնակցել է 3 խաղերից 2-ին (վնասվածքի պատճառով բաց է թողել Դանիայի դեմ մեկնարկային խաղը)։ Հոլանդիայի հավաքականի մարզիչ Բերտ վան Մարվեյկը Եվրոպայի առաջնությունից հետո Յորիսին անվանել է այն ֆուտբոլիստների թվում, որոնց հետ մտադիր չէ հետագայում աշխատել հավաքականում։ Հաջորդ օրը հայտնի դարձավ Վան Մարվեյքի հրաժարականը։

Լինելով աջլիկ՝ Մաթեյսենը ակումբում և հավաքականում սովորաբար խաղում էր ձախ կենտրոնական պաշտպանի դիրքում։ «Համբուրգում» հանդես է եկել 5-րդ, իսկ հավաքականում՝ 4-րդ համարով, քանի որ 5-րդ համարի տակ երկար տարիներ խաղացել է Ջովաննի վան Բրոնքհորսթը:

2011 թվականի ամռանը «Համբուրգից» տեղափոխվել է իսպանական «Մալագա» ազգային հավաքականում իր երկարամյա գործընկեր հարձակվող Ռուդ վան Նիստելռոյի հետ: «Մալագայում» 14 համարի մարզաշապիկն է կրել։

2012 թվականի օգոստոսին Յորիսը տեղափոխվեց «Ֆեյենորդ», որը կենտրոնական պաշտպանի կարիք ուներ Ռոն Վլարի՝ անգլիական «Աստոն Վիլլա» տեղափոխվելուց հետո։ Օգոստոսի 18-ին կայացած «Հերենվենի» դեմ իր նորամուտի խաղում Մաթեյսենը 76-րդ րոպեին հեռացվեց խաղադաշտից։

## Անձնական կյանք
Ամուսնացած է Քրիստել վան Ռեյնի հետ, ում հետ հարաբերությունների մեջ է 2000 թվականից։ Նրանք ունեն 2 որդի՝ Յենս-Յորիսը և Ջուլիանը։

## Ակումբային ելույթների վիճակագրություն
*2011/12 մրցաշրջանից հետո*

### Մաթեյսենի հանդիպումները Նիդերլանդների հավաքականի կազմում

**Ընդհանուր՝ 84 խաղ/3 գոլ, 56 հաղթանակ, 15 ոչ-ոքի, 13 պարտություն:**

## Ծանոթագրություններ

## Արտաքին հղումներ
* Матейсен в сборной Нидерландов

  
Կատեգորիա:ԱԶ Ալկմարի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Վիլեմ II-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ